Daniel Viglietti

Daniel Alberto Viglietti Indart (født 24. juli 1939 i Montevideo i Uruguay, død 30. oktober 2017 samme sted) var en uruguayansk folkemusiker, visesanger og politisk aktivist. Han var en viktig figur i uruguayansk musikkliv, og fremtredende i Nueva Canción-bevegelsen på 1960- og 1970-tallet.


== Biografi ==
Daniel Viglietti vokste opp i et musikalsk hjem. Hans mor var klassisk pianist og faren klassisk gitarist. I 1971 stiftet han, sammen med andre musikere, plateselskapet Ayuí/Tacuabé for å promotere og formidle uruguayansk folkemusikk.


=== Fengsel og eksil ===
Viglietti ble en viktig figur i Nueva Canción, som både ble en musikkgenre og en sosialpolitisk bevegelse. Viglietti, som tok til orde mot fascisme og militærdiktatur og for jordreformer, ble fengslet i 1972 under de uruguayanske myndighetenes forsøk på å stogge landets voksende venstreside. En internasjonal kampanje ledet av blant andre Jean-Paul Sartre og Pete Seeger sørget imidlertid for at han ble løslatt. Etter løslatelsen dro Viglietti i eksil i Frankrike og bodde i Paris i ti år.


=== I Norge ===
På grunn av sitt virke som eksiljournalist ble Viglietti i 1981 invitert til Norge av NRK og laget et fjernsynsprogram sammen med den den norske visesangeren Lars Klevstrand. De to turnerte sammen i Norge i årene som fulgte. De opptrådte sammen i NRK-programmet Musikalsk mellomspill i 1991.


== Viglietti på norsk ==
Lars Klevstrand og Guttorm Guttormsen Kvartett ga ut Vigliettis sang A desalambrar under tittelen Riv ned gjerdene på LP-en med samme navn i 1976. Klevstrand ga senere ut sangen Niño mi niño under tittelen Ungen min på sitt album Her! i 1987.Sverre Kjelsberg ga ut en versjon av Riv ned gjerdene på sitt album Etter mørketia i 1979.Visegruppa Ohnesorg ga ut en oppdatert versjon av A desalambrar under tittelen Riv ned sperrene på sin EP nummer to i 2015.


== Diskografi ==
Canciones folklóricas y 6 impresiones para canto y guitarra (Antar PLP 5024. 1963)
Hombres de nuestra tierra (junto al narrador Juan Capagorry. Antar PLP 5045. 1964)
Canciones para el hombre nuevo (Orfeo. 1968)
Canto libre (Orfeo ULP 90.537. 1970)
Canciones chuecas (Orfeo ULP 90.558. 1971)
Trópicos (Orfeo. 1973)
En vivo (Le Chant du Monde. 1978)
Trabajo de hormiga (Music Hall. 1984)
Por ellos canto (Orfeo. 1984)
A dos voces (junto a Mario Benedetti. Orfeo. 1985)
A dos voces (junto a Mario Benedetti. Orfeo. 1987)
Esdrújulo (Orfeo, 1993)
A dos voces volúmenes 1 y 2 (junto a Mario Benedetti. Orfeo CDO 047-2. 1994)
Devenir (Ayuí / Tacuabé, 2004)
Nuestra bandera / Esta canción nombra (Orfeo)


=== Reutgivelser og samleplater ===
A desalambrar (EMI 16584. 1970)
Canciones con fundamento (Diapason DP-99330)
Seis impresiones para canto y guitarra (Ayuí / Tacuabé am26cd)
Hombres de nuestra tierra (con Juan Capagorry. Ayuí / Tacuabé am28cd)
Canto libre  (Ayuí / Tacuabé am34cd)
Canciones para el hombre nuevo  (Ayuí / Tacuabé am35cd)
Canciones chuecas (Ayuí / Tacuabé ae212cd. 1999)
Trópicos  (Ayuí / Tacuabé ae226cd)
A dos voces (con Mario Benedetti. Ayuí / Tacuabé ae238cd)
Esdrújulo  (Ayuí / Tacuabé ae312cd)
Trabajo de hormiga (Ayuí / Tacuabé ae334cd. 2008)


== Referanser ==


== Eksterne lenker ==
(en) Daniel Viglietti – kategori av bilder, video eller lyd på Commons 
(en) Daniel Viglietti på Internet Movie Database 
(en) Daniel Viglietti på Discogs 
(en) Daniel Viglietti på MusicBrainz 
(en) Daniel Viglietti på AllMusic